b'\n_START_ARTICLE_\nShake It Off\n_START_SECTION_\nJulkaisu\n_START_PARAGRAPH_\nKappale koki ensiesityksens\xc3\xa4 Yahoo!:n live stream-tapahtumassa 18. elokuuta 2014. Muutamia tunteja my\xc3\xb6hemmin "Shake It Off" julkaistiin digitaalisesti ladattavana 1989-albumin johdantosinglen\xc3\xa4. "Shake It Off" debytoi Billboard Hot 100-listan k\xc3\xa4rkisijalla, muodostuen Swiftin uran toiseksi k\xc3\xa4rkisijan saavuttaneeksi singleksi Yhdysvalloissa._NEWLINE_"Shake It Off" sai p\xc3\xa4\xc3\xa4osin positiivisia vastaanottoja musiikkikriitikoilta, jotka yll\xc3\xa4ttyiv\xc3\xa4t sen musiikillisesta tyylist\xc3\xa4. Swiftin, Max Martinin ja Shellbackin s\xc3\xa4velt\xc3\xa4m\xc3\xa4 ja sanoittama single eroaa Swiftin perinteisest\xc3\xa4 country pop -musiikkityylist\xc3\xa4. Se on nopeatempoinen pop-kappale, jossa yhten\xc3\xa4 instrumenttina k\xc3\xa4ytet\xc3\xa4\xc3\xa4n saksofonia.\n_START_SECTION_\nMusiikkivideo\n_START_PARAGRAPH_\nKappaleen musiikkivideo julkaistiin samana p\xc3\xa4iv\xc3\xa4n\xc3\xa4 kuin single. Swift esiintyy videolla yhdess\xc3\xa4 eri tanssityylej\xc3\xa4 edustavien tanssijoiden kanssa. Videon on ohjannut Mark Romanek. Video sai ristiriitaisen vastaanoton, ja sit\xc3\xa4 kritisoitiin pitk\xc3\xa4lti sen twerkkaavasta kohtauksesta.'